als_Latn dik_Latn sag_Latn
Vetëkontrollimi i gjinjëve është falas, i thjeshtë dhe mënyrë efikase për kontrollimin e shëndetit të gjinjëve.
Ai ju ndihmon femrave të mësojnë si duken gjinjët në gjendje normale të tyre dhe si janë në prekje, që në çdo rast të paraqitjes se çfarëdo ndryshimi të mund ti vërejnë vetë.
Vetkontrollimi ju ndihmon femrave të mesojnë si duken gjinët e tyre në gjendje normale dhe si janë në prekje.
Ekspertët u rekomandojnë femrave pas viteve të 20-ta që të bëjnë çdo muaj vetkontrollimin e gjirit. Por, ata perkujtojnë se kontrollimi në kushte shtëpiake është vetëm njëra nga mënyrat për detektim të hershëm të ndryshimeve të gjinjëve të cilat mund të sjellin kancer. Pas moshës 20 vjeçare, secila femër duhet që së paku një herë në tri vjet të bëjë kontrollimin e gjinjëve tek mjeku, ndërsa reth moshës 40 vjeçare të bëjnë mamografi.
KUR DUHET TË BËHET KONTROLLIMI?
Vetëkontrollimi i gjinjëve bëhet disa ditë pas mbarimit të ciklit menstrual.
Gjatë ciklit, indet e gjinjëve ndryshojnë nën ndikimin e ndryshimit të nivelit të hormoneve. Me fillimin e ciklit, fryerja e gjinjëve zvogëlohet dhe poashtu zvogëlohet dhe ndjeshmëria e tyre.
Për këtë arsye, më së miri është që vetëkontrollimi i gjinjëve të bëhet 7-10 ditë pas fillimit të ciklit menstrual.
Femrat të cilat nuk kanë gjakderdhje menstruale ( për shkak të menopauzës), duhet të caktojnë një datë të caktuar të muajit kur do ta bëjnë kontrollimin dhe ti përmbahen asaj.
SI BËHET VETËKONTROLLIMI I GJINJËVE?
DREJTË PARA PASQYRËS
Dilni para një pasqyre të madhe në mënyrë që të mund ti shihni dy gjinjët njëkohësisht.
Hapsira ku e bëni kontrollin duhet të jetë e ndriçuar mirë. Zhvishuni në pjesën e lartë të trupit dhe vëzhgoni gjinjët. Mos bëni panikë nëse nuk janë me madhësi të njejtë sepse te shumica e femrave gjinjët nuk jan absolutisht simetrike. Është e nevojshme ti kontrolloni gjinjët, thithset dhe hapësirën nën shqetulla.
Si ti kontrolloni gjinjët? Kontrollimi vizuel i gjinjëve para pasqyrës mund ta bëni në 4 pozita:
- Lëshoni duart lirshëm për rreth trupit.
- Mbështetni duart në bel dhe shtypni që ti shtrengoni msukujt e gjinjëve, pastaj përkuluni përpara.
- Ngritni duart mbi kokë.
- Tërhiqni shpatullat përmbrapa.
Në cilën do pozitë duhet të vëreni mirë se a ka ndryshime në madhësi, formë ose pozicionin e gjinjëve nëse kanë paraqitje të iritimit të lëkurës.
Shikoni gjinjët nga të gjitha anët.
SI TI KONTROLLONI THITHSET? Kujdes të veçantë duhet tu përkushtoni thithseve. Së pari shikoni a ka ndyshim të ngjyrës, teksturës ose kahjes së drejtimit. Pastaj, me ndihmën e gishtit tregues dhe gishtit të madh shypeni hapsirën për rreth thithseve që të vini re nëse ka ndonjë lëng.
SI TI KONTROLLINI SHQETULLAT? Këtë që duhet ta bëni nënkupton kontrollimin e hapësirës së shqetullave me prekje. Mbështeteni dorën e majtë ne bel. Me ndihmën e mollëzave të gishtit tregues, të mesëm dhe me gishtin e unazës të dorës së djathtë filloni dhe bëni lëvizje rrethore në shqetullën e majtë shtypeni pak ate. Nëse vëreni ndryshime si trashje e hapësirave të caktuara ose gungë, konsultohuni me mejkun.
NË POZITË TË SHTRIRË
Shtrijuni në shpinë, vendosni jastëk të vogël ndër supen e majtë ndërsa dorën e djatht vendoseni nën kokë. Filloni dhe bëni lëvizje të vogla rrethore me mollëzat e gishtit tregues, gishtit të mesëm dhe gishtit të unazës të dorës së djathtë në të gjithë sipërfaqen e gjirit të majtë. Mos shpejtoni dhe mos leni pa kontrolluar asnjë pjesë. Pastaj, përsëriteni procedurën e njejtë edhe në gjirin e majtë.
- Me lëvizje të vogla rrethore kaloni gjinjët dhe sipërfaqen deri tek shqetullat.
- Shenja të cilat nuk duhet ti injoroni:
- Ndryshimi i madhësisë ose formës së gjinëve;
- Pabarabartësitë (pjesë të thelluara ose të spikatura) e lëkurës.
- Gunga me dhimbje ose trashësia.
- Kruarje, ënjtje ose skuqje e hapësirës rreth thithëseve
- Kullim nga thithëset (veçanarisht nëse bëhet fjalë për qelb ose gjak)
Nëse vëreni ndonjërën nga shenjat e lartpërmendura, vizitojeni mjekun. Por mos bëni panikë, sepse paraqitja e këtyre shenjave nuk do të thotë që këto janë simpome për kancer të gjirit. Për shembull, gungat shpesh janë të pastërta të cilat nuk paraqesin rrezik për shëndetin. Por,është mirë që për secilin ndryshim të vërejtur të konsultoheni me mjekun.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn